Amalungelo wabantwana

**Umntwana** kungomunye nomunye umuntu oneminyaka engaphasi kwe-18. Omunye nomunye Umntwana enarheni yeSewula AFrika unamalungelo amvikelako bona aphile begodu akhule kuhle. Amalungelo wabantwana asiqhema esikhethekileko  samalungelo wobuntu. Amalungelo la atlolwe phasi ku -*UN Convention* emalungelweni wabantwana, yona ephasiswa yinarha ezibumbeko ngonyaka we-1989. Amalungelo la enzinze ekuvikelweni nehlala kuhle yabantwana. Amalungelo wabantwana asekwelwe ma prinsiphuli amane ekukungabandlululi, ukuhlonitjhwa kwemibono yomntwana, ukukhula nokusinda nalokho ukuhlala kuhle komntwana.

### Amaphrinsipuli amane wokwenziwa kwamalungelo wabantwana.

#### Ukungabandlululwa

Woke Umntwana ohlala enarheni yeSewula afrika kufuze aphathwe ngokulingana anabanye abantwana begodu nangokuhlonitjwa, ngaphandle kobana kuqalwe bonyana unjani ngokombala, ubulili, ikolo nofana okhunye. Urhulumende kufanele aqinisekise bonyana woke Umntwana uphathwa ngokulingana nabanye begodu uthola amathuba afanako newabanye. Akukafaneli bonyana Umntwana abandlululwe ngendlela zoke lapho aphila khona. Kufanele umntwana aziizwe amukelekile bogodu athandwa ukuze akghone ukukhula ngendlela engeze yamlimaza ingqondo.

#### Ukuhlonitjhwa kwemibono yomntwana
Abantwana banelungelo lokuthi bakghone ukuveza imibono yabo begodu ingathethelwa phasi lokha nabayivezileko, begodu bazibandakanye eenquntweni ezithathwako eziphathelene namaphilo wabo. Imibono yabantwana kufanele bona ithathelwe phezulu njengeyabantu abakhululileko. Imibono yabantwana kufanele ithathwe ngokuya kweminyaka yabo, ukukhula kwengcondo zaba kuqinisekiswe bonyana bayazwakala begodu iyahlonipheka umbono wabo.Ukulalela imibono yabentwana kwenza bonyana umntwana ahlale kuhle ngombana kutjho bona angekhe umntwana enziswe izinto angazithandiko nangazifuniko ngokukatelelelwa.

#### Ukukhula nokusinda
Umntwana ukuze akhule kuhle kufuze bona kufanel azizwe avikelekile ebhodulukweni aphila kiyo, asinde begodu akhulu kuhle emzimbeni, emkhumbulweni Kanye nemmoyeni. Akukafaneli bonyana Umntwana ahlukumezeke emphakathini ahlala kiwo khona azokutjhuphuluka akhule ngendlela ekungiyo. Kufanele Umntwana ahlalele anepilo emzimbeni athole zoke izinto azitlhogako ukuze ahlale anepilo. Izinto ezifana nokudla kuhle, ayiswe emtholapilo ayokuhlaba ukuthi angangenwa amagulo, begodu ahlale atlhonyelwa babelethi nofana labo abadala asele nabo.

#### Ukuhlala kuhle komntwana
Lokho kutjho bona Umntwana kufuze bona abekwe phambili begodu nalokha abantu abadala nabathatha iinqunto kufuze  bathome baqabangele abantwana bonyana lokho kuzobaphatha  bunjani emzimbeni, emkhumbulweni Kanye nemmoyeni. Urhulumende nabatlhogomeli kufuze bona benze koke ekusemandleni wabo ukuqinisekisa bona Umntwana uhleli kuhle. Umntwana kufanelwe bona avikelwe ngaso soke iskhathi angazitholi lapho azokugcina ahlukunyezwa khona ngokomseme, emmoyeni nofana emzimbeni. Ibhoduluko lalapho umntwana ahlala khona 
kufanele libe nokuthula lingazali ngenturhu. 

### Amanye wamalungelo wabantwana

* Ilungelo lokuphila, lokusinda Kanye nokukhula- Umntwana unelipngelo lokuthi aphile angabulawa begodu asinde ezintweni ezingaba yingozi epilweni yakhe akhule kuhle.

* Ilungelo lokuvikelwa enturhwini nekuhlunkunyezweni-Abantwana bafanele bavikelwe bonyanaa bangazitholi sele bahlukunyenzwa nofana bafakwe enturhiwini bangatlhogonywela ngombana bangazithola balimala.

* Ilungelo lokuthola ipilo- Umntwana kufanele ahlale lapho ibhoduluko lakhe linepilo khona begodu akghone ukuthi ayiswe emtholapilo lokha nakanganapilo kuhle emzimbeni.

* Ilungelo lokufunda- Umntwana kufuze athole ifundo yasimahla ezomlekela bonyana akghone ukuthi athuthukise nofana akhulise amakghono nelwazi lakhe.

## Iinkomba